Na osnovu člana 5. i 29. Zakona o Vladi Tuzlanskog kantona (“Službene novine Tuzlanskog kantona”, br. 17/00, 1/05, 11/06, 13/11 i 15/17), a u vezi sa članom 69. tačka 42. i članom 81. stav (1) Zakona o izvršenju Budžeta Tuzlanskog kantona za 2019. godinu („Službene novine Tuzlanskog kantona“, broj: 3/19), Vlada Tuzlanskog kantona, na sjednici održanoj dana \_\_\_\_\_\_\_\_, d o n o s i

**ODLUKU**

**o utvrđivanju uslova, kriterija i postupka za raspodjelu sredstava za oblast tjelesne kulture i sporta za 2019. godinu**

**Član 1.**

**(Predmet)**

1. Ovom odlukom utvrđuju se uslovi, kriteriji i postupak raspodjele sredstava Budžeta Tuzlanskog kantona za 2019. godinu sa potrošačke jedinice 32010002 - „Tjelesna kultura i sport“ (u daljem tekstu: Sredstva) u iznosu od 655.000,00 KM (slovima: šeststotinapedesetpethiljada i 00/100 KM).
2. Sredstva su utvrđena u razdjelu 32 Budžeta Tuzlanskog kantona za 2019. godinu, glava 01, potrošačko mjesto 0002- Tjelesna kultura i sport na ekonomskom kodu:
3. 613900 - Ugovorene i druge posebne usluge u iznosu od 10.000,00 (slovima: desethiljada i 00/100 KM),
4. 614200 - Tekući transferi pojedincima u iznosu od 81.000,00 (slovima: osamdesetjednahiljada i 00/100 KM),
5. 614300 - Tekući transferi neprofitnim organizacijama u iznosu od 530.000,00 (slovima: petstotinatridesethiljada 00/100 KM),
6. 614400 - Subvencije javnim preduzećima u iznosu od 30.000,00 (slovima: tridesethiljda i 00/100 KM),
7. 821500 - Nabavka stalnih sredstava u obliku prava u iznosu od 4.000,00 (slovima: četirihiljde i 00/100 KM).

**Član 2.**

**(Dodjela sredstava)**

1. Sredstva iz člana 1. stav (2) tačka a) ove odluke dodjeljuju se dobavljačima koji će pružati ugovorene i druge posebne usluge po postupku javne nabavke koje provodi Ministarstvo za kulturu, sport i mlade Tuzlanskog kantona (u daljem tekstu: Ministarstvo).
2. Sredstva iz člana 1. stav (2) tačka b) ove odluke se dodjeljuju u skladu sa posebnom odlukom o utvrđivanju uslova, kriterija i postupka za dodjelu sportskih stipendija vrhunskim, kvalitetnim i perspektivnim sportistima za 2019. godinu koju donosi Ministarstvo.
3. Sredstva iz člana 1. stav (2) tačka c) ove odluke se dodjeljuju slijedećim sportskim organizacijama i ustanovama:
4. sportski klubovi (amaterski i profesionalni),
5. sportska društva,
6. školska sportska društva grada/općine i kantona,
7. kantonalni i gradski/općinski sportski/granski savezi,
8. udruženja stručnih osoba osposobljenih za rad u sportu,
9. udruženja sportske rekreacije,
10. javne ustanove koje pružaju usluge korištenja objekata na ime trenažnog procesa,
11. sportski klubovi lica sa invaliditetom (amaterski i profesionalni),
12. sportska društva lica sa invaliditetom,
13. kantonalni i gradski/općinski sportski/granski savezi lica sa invaliditetom,
14. i druga udruženja koja se prema svojim registrovanim djelatnostima bave sportom.
15. Sredstva iz člana 1. stav (2) tačka d) se dodjeljuju javnim preduzećima za proizvodnju, promet i usluge u oblasti sportaosnovanim u skladu sa Zakonom o javnim preduzećima.
16. Sredstva iz člana 1. stav (2) tačka e) se dodjeljuju se dobavljačima koji će pružati ugovorene i druge posebne usluge po postupku javne nabavke koje provodi Ministarstvo.

**Član 3.**

**(Namjena Sredstava)**

1. Sredstva iz člana 2. stav (1) ove odluke namjenjena su za:
2. pripremu TV emisija o sportu, izradu brošura i drugih informativnih letaka o sportu, za organizaciju stručnih skupova, okruglih stolova, edukacija i drugih događaja vezanih za sport na području Tuzlanskog kantona.
3. održavanje softvera – elektronske verzije registra pravnih i registra fizičkih lica u oblasti sporta vođen računarskom tehnikom.
4. Sredstva iz člana 2. stav (2) ove odluke namjenjena su za dodjelu sportskih stipendija i nagrada vrhunskim, kvalitetnim i perspektivnim sportistima sa područja Tuzlanskog kantona.
5. Sredstva iz člana 2. stav (3) ove odluke se dodjeljuju:
6. Sportskim organizacijama iz člana 2 stav (3) tačka a) do k) za sljedeće namjene:
7. vrhunski sport,
8. kvalitetni sport,
9. sport lica sa invaliditetom,
10. tjelesne aktivnosti i sportske igre koje okupljaju veliki broj djece i omladine, s ciljem pravilnog razvoja i unapređivanja zdravlja,
11. finansiranje nabavke neophodnih sportskih rekvizita, sportske opreme za razvoj školskog sporta i pripremu školskih ekipa za nastup na sportskim takmičenjima i studentske omladine Tuzlanskog kantona,
12. sportski odgoj i obrazovanje,
13. zdravstvenu zaštitu sportista,
14. pružanje usluga korištenja objekata na ime trenažnog procesa u oblasti sporta,
15. organizaciju sportskih manifestacija.
16. Sportskom savezu Tuzlanskog kantona i Sportskom savezu lica sa invaliditetom Tuzlanskog kantona za sljedeće namjene:
17. Sufinansiranje stručnih poslova Sportskog saveza Tuzlanskog kantona iz člana 27. stav (1) i (2) Zakona o sportu („Službene novine Tuzlanskog kantona“, br: 8/10, 8/13 i 6/18 – u daljem tesktu: Zakon o sportu), po posebnoj odluci Ministarstva na koju saglasnost daje Vlada Tuzlanskog kantona.
18. sufinansiranje poslova Sportskog saveza lica sa invaliditetom Tuzlanskog kantona iz člana 32a. stav (1) i (2) Zakona o sportu, po posebnoj odluci Ministarstva na koju saglasnost daje Vlada Tuzlanskog kantona.
19. Sportskim organizacija za sufinansiranje programa/projekata kojima se sredstva odobravaju po pojedinačnim odlukama resornog ministarstva uz prethodno podnesen zahtjev sportske organizacije.
20. Sredstva iz člana iz člana 2. stav (4) ove odluke namjenjena su javnim preuzećima koje pružaju usluge korištenja objekata na ime trenažnog procesa u oblasti sporta.
21. Sredstva iz člana iz člana 2. stav (5) ove odluke namjenjena su za nabavku softvera za uspostavu baze podataka svih registrovanih pravnih i fizičkih lica u oblasti sporta na području Tuzlanskog kantona.

**Član 4.**

**(Uslovi)**

(1) Prilikom kandidovanja svojih programa/projekata sportske organizacije iz člana 2. stav (3) tačka a) do k) ove odluke i javna preduzeća iz člana 2. stav (4) ove odluke moraju ispunjavati sljedeće uslove:

1. da imaju sjedište u Tuzlanskom kantonu,
2. da su registrovane u skladu sa zakonom,
3. da su izmirile svoje obaveze po osnovu poreza i obaveznih doprinosa ili imaju zaključen sporazum o odgođenom plaćanju sa nadležnom poreskom upravom, koji se izvršava na način utvrđen tim sporazumom,
4. da za predloženi program/projekat nisu dobili sredstva sa drugih budžetskih pozicija Budžeta Tuzlanskog kantona u 2019.godini,
5. da se projekat realizuje u 2019. godini,
6. da se programi/projekti sportskih organizacija koje se takmiče u ligaškom i/ili kup sistemu takmičenja odnose na proljetnu polusezonu 2018/2019 godinu i/ili jesenju polusezonu 2019/2020. godinu.
7. Programi/projekti sportskih organizacija, kojima su dodijeljena sredstva iz Budžeta Tuzlanskog kantona u 2017. i 2018. godini sa pozicije „Tjelesna kultura i sport“, a koje nisu podnijele narativni i finansijski izvještaj o namjenskom utrošku dodijeljenih sredstava i koje nisu opravdale namjenski utrošak dodijeljenih sredstava biće odbačene i neće se uzeti u razmatranje.
8. Izuzetno, Sredstva se mogu dodijeliti sportskim organizacijama iz člana 2. stav (3) ove odluke sa sjedištem van područja Tuzlanskog kantona, koje su registrovane na teritoriji Bosne i Hercegovine, ako se radi o programima/projektima od interesa za Tuzlanski kanton, što će se cijeniti u svakom konkretnom slučaju.

**Član 5.**

**(Kriteriji za vrednovanje programa/projekata)**

1. Vrednovanje, odnosno sufinansiranje programa/projekata sportskih organizacija iz člana 2. stav (3) tačke a), b), c), d), e), f), h), i), j) i k) ove odluke vrši se u skladu sa odredbama ovog člana, i to na slijedeći način:
2. **vrhunski i kvalitetni sport** (vrednuju se i sufinansiraju takmičenja u okviru internacionalnih i državnih saveza članica IOC-a i Sport Accorda)

Sufinansiraju se programi/projekti koji se odnose na:

1. **Vrhunski sport (kolektivni sportovi)**

* pripreme i učešće na međunarodnom ligaškom takmičenju u organizaciji krovnih međunarodnih sportskih asocijacija, te olimpijskim igrama (juniorska ili seniorska konkurencija).

1. **Vrhunski sport (pojedinačni sportovi)**

* pripreme i učešće na olimpijskim igrama; svjetskim, evropskim i balkanskim prvenstvima; mediteranskim igrama; (juniorska ili seniorska konkurencija).

1. **Kvalitetni sport (kolektivni sportovi)**

* pripreme i učešće u prva dva najviša ranga takmičenja organizovanim na nivou BiH (seniorska konkurencija),
* pripreme i učešće u najvišem rangu takmičenja organizovanom na nivou BiH (omladinske uzrasne kategorije).

1. **Kvalitetni sport (pojedinačni sportovi)**

* pripreme i učešće na pojedinačnom prvenstvu BiH ili drugom sličnom prvenstvu, koje osigurava plasman u reprezentaciju BiH.

1. **Kandidovani programi/projekti iz člana 5. stava (1) tačke a) ailneje 1) do 4) ove odluke ove vrednuju se kroz sljedeće kriterije:**

* rezultati ostvareni u protekloj takmičarskoj sezoni (olimpijske igre; svjetsko, evropsko i balkansko prvenstvo; mediteranske igre; prvenstvo BiH; Kup BiH),
* složenost sistema takmičenja,
* dužina trajanja sezone,
* tradicija,
* masovnost.

1. **sport za lica sa invaliditetom**

Sufinansiraju se programi/projekti koji se odnose na:

1. **Vrhunski sport (kolektivni sportovi)**

* pripreme i učešće na međunarodnom ligaškom takmičenju u organizaciji krovnih međunarodnih sportskih asocijacija.

1. **Vrhunski sport (pojedinačni sportovi)**

* pripreme i učešće na paraolimpijskim igrama; specijalnim olimpijadama; svjetskim, evropskim i balkanskim prvenstvima.

1. **Kvalitetni sport (kolektivni sportovi)**

* pripreme i učešće u prva dva najviša ranga takmičenja organizovanim na nivou BiH.

1. **Kvalitetni sport (pojedinačni sportovi)**

* pripreme i učešće na pojedinačnom prvenstvu BiH ili drugom sličnom prvenstvu koje osigurava plasman u reprezentaciju BiH.

1. **Kandidovani programi/projekti iz člana 5. stava (1) tačke b) ailneje 1) do 4) ove odluke vrednuju se kroz slijedeće kriterije:**

* rezultati ostvareni u protekloj takmičarskoj sezoni (paraolimpijske igre; specijalne olimpijade; svjetsko, evropsko i balkansko prvenstvo; mediteranske igre; prvenstvo BiH; Kup BiH),
* složenost sistema takmičenja,
* dužina trajanja sezone,
* tradicija,
* masovnost.

1. **tjelesne aktivnosti i sportske igre koje okupljaju veliki broj djece i omladine s ciljem pravilnog razvoja i unapređivanja zdravlja**
2. **Školski sport**

Sufinansiraju se programi/projekti koji se odnose na:

* organizaciju školskih sportskih takmičenja.

1. **Kandidovani programi/projekti iz člana 5. stava (1) tačke c) ailneje 1) ove odluke vrednuju se kroz sljedeće kriterije:**

* složenost sistema takmičenja,
* dužina trajanja takmičenja,
* rezultati ostvareni u proteklom periodu organizacijom istih ili sličnih takmičenja,
* tradicija organizovanja školskih sportskih takmičenja,
* stručni kadar za realizaciju programa/projekta.

1. **Omasovljenje sporta i afirmacija uloge sporta u društvu, posebno kod mladih**

Sufinansiraju se programi/projekti koji se odnose na:

* tjelesne aktivnosti i sportske igre koje okupljaju veliki broj djece i omladine.

1. **Kandidovani programi/projekti iz člana 5. stava (1) tačke c) ailneje 3) ove odluke vrednuju se kroz slijedeće kriterije:**

* uspostavljenost osnovnog segmenta po kategorijama (škola sporta-pioniri-kadeti-juniori),
* uspostavljenost sistema trenažnog procesa,
* broj učesnika u realizaciji programa/projekta.

1. **sportski odgoj i obrazovanje**
2. **Sufinansiraju se programi/projekti koji se odnose na:**

* sportsku edukacija mladih, školske i studentske omladine,
* edukaciju stručnih lica.

1. **Kandidovani programi/projekti iz člana 5. stava (1) tačke d) ailneje 1) ove odluke vrednuju se kroz slijedeće kriterije:**

* rezultati ostvareni u proteklom periodu realizacijom istih ili sličnih programa/projekata,
* stručni kadar za realizaciju programa/projekta,
* broj sati predviđen za edukaciju,
* broj učesnika u edukaciji.

1. **zdravstvena zaštita sportista**
2. **Sufinansiraju se programi/projekti koji se odnose na:**

* obezbjeđenje i unapređivanje sistema zdravstvene zaštite vrhunskih, kvalitetnih i perspektivnih sportista.

1. **Kandidovani programi/projekti iz člana 5. stava (1) tačke e) ailneje 1) ove odluke vrednuju se kroz slijedeće kriterije:**

* broj pregleda/usluga u okviru kontinuiranog provođenja sistema zdravstvene zaštite u prethodnom periodu,
* broj sportista obuhvaćen sistemom zdravstvene zaštite,
* broj obavljenih sistematskih pregleda u prethodnom periodu.

1. **organizacija sportskih manifestacija**
2. **Sufinansiraju se programi/projekti koji se odnose na:**

* organizacija manifestacija sa dugom tradicijom i masovnog karaktera,
* organizacija sportskih manifestacija od kantonalnog značaja.

1. **Kandidovani programi/projekti iz člana 5. stava (1) tačke f) ailneje 1) ove odluke vrednuju se kroz slijedeće kriterije:**

* tradicija organizovanja sportskih manifestacija,
* afirmacija sporta u Tuzlanskom kantonu,
* afirmacija sportskih rezultata koje su ostvarili sportisti sa područja Tuzlanskog kantona.

1. **pružanje usluga korištenja objekata na ime trenažnog procesa u oblasti sporta**
2. **Sufinansiraju se programi/projekti javnih ustanova iz člana 2. stav (3) tačka g i javnih preduzeća iz člana 2. stav (4) koji se odnose na:**

* pružanje usluga korištenja objekata na ime trenažnog procesa sportskim pravnim licima u kolektivnim sportovima, koji se takmiče u prva dva najviša ranga takmičenja na nivou BiH.

1. **Kandidovani programi/projekti iz člana 5. stava (1) tačke g) ailneje 1) ove odluke vrednuju se kroz slijedeće kriterije:**

* rang takmičenja u kojem se takmiči sportsko pravno lice kojem se sufinansiraju troškovi trenažnog procesa,
* rezultati koje je sportsko pravno lice ostvarilo u protekloj takmičarskoj sezoni,
* složenost sistema takmičenja u kojem se takmiči sportsko pravno lice kojem se sufinansiraju troškovi trenažnog procesa.

1. Pod kolektivnim sportovima, u smislu ove odluke, smatraju se: fudbal/nogomet, mali nogomet košarka, rukomet i odbojka.
2. Pod proteklom takmičarskom sezonom u smislu ove odluke smatra se sezona 2017/18.

**Član 6.**

**(Programi/projekti koji se ne sufinansiraju)**

Pravo na dodjelu Sredstava ne mogu ostvariti sportske organizacije koje su kandidovale programe/projekte čije sufinansiranje nije predviđeno članom 5. ove odluke, odnosno koji su kandidovali programe/projekte koji su usmjereni:

1. na promociju programa političkih partija,
2. za ostvarivanje vjerskih ciljeva,
3. na realizaciju programa/projekata budžetskih korisnika,
4. na finansiranje plaća i drugih izdataka zaposlenika u pravnom licu,
5. na realizaciju programa/projekta drugih sportskih organizacija,
6. isključivo na investiciona ulaganja, izgradnju i adaptaciju objekata, kupovinu opreme ili slično.

**Član 7.**

**(Postupak raspodjele Sredstava)**

1. Raspodjela sredstava sa ekonomskog koda 613900 - Ugovorene i druge posebne usluge u iznosu u iznosu od 10.000,00 (slovima: desethiljada i 00/100 KM) i sredstava sa ekonomskog koda 821500 - Nabavka stalnih sredstava u obliku prava u iznosu od 4.000,00 (slovima: četirihiljde i 00/100 KM), dodijeljivati će se dobavljačima koji će pružati ugovorene i druge posebne usluge po postupku javne nabavke koje provodi Ministarstvo.
2. Raspodjela sredstava sa ekonomskog koda 614200 - Tekući transferi pojedincima u iznosu od 81.000,00 (slovima: osamdesetjednahiljada i 00/100 KM), raspoređivati će se putem Javnog poziva za dodjelu sportskih stipendija vrhunskim, kvalitetnim i perspektivnim sportistima za 2019. godinu (u daljem tekstu: Javni poziv za dodjelu sportskih stipendija).
3. Raspodjela dijela sredstava sa ekonomskog koda 614300 - Tekući transferi neprofitnim organizacijama u iznosu od 362.808,00 KM (slovima: tristotinešezdesetdvijehiljadeosamstotinaosam i 00/100 KM) i sredstava sa ekonomskog koda 614400 - Subvencije javnim preduzećima u iznosu od 30.000,00 (slovima: tridesethiljda i 00/100 KM), raspoređivati će se putem Javnog poziva za dodijelu sredstava za sufinansiranje programa/projekata sportskih organizacija i ostvarivanje javnog interesa Tuzlanskog kantona u oblasti tjelesne kulture i sporta za 2019. godinu (u daljem tekstu: Javni poziv za sufinansiranje programa/projekata sportskih organizacija),
4. Javne pozive iz stava (2) i (3) ovog člana raspisati će Ministarstvo i objaviti u jednom od dnevnih listova i na web stranici Vlade Kantona http://vladatk.gov.ba/javni-pozivi i Ministarstva www.mksmtk.gov.ba.
5. Dio sredstava sa ekonomskog koda 614300 - Tekući transferi neprofitnim organizacijama u iznosu od 120.000,00 KM (slovima: stotinudvadesethiljada i 00/100 KM KM) dodijeljivati će se posebnom odlukom Ministarstva sportskim organizacijama iz člana 2. stav (3) ove odluke na osnovu zahtjeva, u skladu sa kriterijima iz člana 5. ove odluke, izuzev za namjene propisane kriterijima u članu 5. stav (1) tačka a) alineja 3) ovo Odluke (kvalitetni sport – kolektivni sportovi).
6. Dio sredstava sa ekonomskog koda 614300 - Tekući transferi neprofitnim organizacijama dodijeljivati će se za redovno sufinansiranje stručnih poslova Sportskog saveza Tuzlanskog kantona u iznosu od 37.192,00 KM (slovima: tridesetsedamhiljadastotinudevedesetdvije i 00/100 KM) i Sportskog saveza lica sa invaliditetom Tuzlanskog kantona, u iznosu od u iznosu 10.000,00 KM (slovima: desethiljda i 00/100 KM), po posebnoj odluci Ministarstva.
7. Prilikom apilciranja na Javni poziv za dodjelu sportskih stipendija aplikanti su obavezni ispuniti Aplikacijski obrazac i obrazac Izjave o tačnosti svih podataka dostavljenih po prijavi na Javni poziv, a koje će Ministarstvo propisati posebnom odlukom o utvrđivanju uslova, kriterija i postupka za dodjelu sportskih stipendija vrhunskim, kvalitetnim i perspektivnim sportistima.
8. Prilikom kandidiranja programa/projekata na Javni poziv za sufinansiranje programa/projekata sportskih organizacija, aplikanti su obavezni ispuniti Aplikacijski obrazac za dodjelu sredstava, obrazac Izjave o tačnosti svih podataka dostavljenih po prijavi na Javni poziv i Obrazac prijedloga programa/projekta ovjerene pečatom pravnog subjekta i potpisane od strane ovlaštenog lica.
9. Obrasci iz stava (8) ovog člana su sastavni dio ove odluke.
10. Postupak raspodjele sredstava po Javnom pozivu za dodjelu sportskih stipendija vršit će komisija za otvaranje, pregledanje, vrednovanje i odabir aplikacija kandidovanih od strane aplikanata po Javnom pozivu za dodjelu sportskih stipendija (u daljem tekstu: Komisija za odabir aplikacija za dodijelu sportskih stipendija) koju imenuje Ministar, a koja će utvrditi blagovremenost, potpunost, vrednovanje i odabir prispjelih aplikacija u skladu sa ovom odlukom i Odlukom o utvrđivanju uslova, kriterija i postupka za dodjelu sportskih stipendija vrhunskim, kvalitetnim i perspektivnim sportistima za 2019. godinu.
11. Komisija za odabir aplikacija za dodijelu sportskih stipendija sastavljena je od 5 članova od kojih su tri člana predstavnici Ministarstva a dva člana se biraju ispred reda istaknutih sportista, sportskih radnika, sportskih stručnjaka ili drugih lica.
12. U svom radu Komisija za odabir aplikacija za dodijelu sportskih stipendija može, radi što objektivnijeg vrednovanja pojedinih aplikacija zatražiti konsultacije eksperata iz datih oblasti, dodatno pojašnjenje od strane aplikanta koji se prijavio te po potrebi izvršiti provjeru prispjelih prijava posredno ili neposredno na licu mjesta.
13. Komisija za odabir apliakcija za dodijelu sportskih stipendija o svom radu sačinjava zapisnik i dostavlja Ministru prijedlog odabranih aplikanata za dodijelu sportskih stipendija, utvrđivanja iznosa i namjene sredstava po Javnom pozivu za dodjelu sportskih stipendija.
14. Na osnovu prijedloga Komisije iz stava (13) ovog člana Ministarstvo donosi odluku o odobravanju finansijskih sredstava korisnicima, iznosima i namjeni finansijskih sredstava na koju saglasnost daje Vlada Tuzlanskog kantona.
15. Postupak raspodjele sredstava po Javnom pozivu za sufinansiranje programa/projekata sportskih organizacija iz stava (3) ovog člana vršit će komisija za otvaranje i pregledanje aplikacija dostavljenih po Javnom pozivu za sufinansiranje programa/projekata sportskih organizacija (u daljem tekstu: Komisija za otvaranje i pregledanje aplikacija), koju imenuje ministar. Komisija za otvaranje i pregledanje aplikacija čine 3 člana - predstavnika Ministarstva sa zadatkom da utvrdi blagovremenost i potpunost dostavljenih aplikacija po Javnom pozivu. Nakon što Komisija za otvaranje i pregledanje aplikacija dostavi Ministru zapisnik o utvrđivanju blagovremenosti i potpunosti dostavljenih aplikacija, Ministar će formirati komisiju za odabir korisnika, utvrđivanje iznosa i namjene sredstava po objavljenom Javnom pozivu za sufinansiranje programa/projekata sportskih organizacija (u daljem tekstu: Komisija za odabir korisnika, utvrđivanje iznosa i namjene sredstava), sastavljenu od istaknutih sportista, sportskih radnika, sportskih stručnjaka ili drugih lica koja, na osnovu kriterija utvrđenih ovom odlukom, vrši vrednovanje i odabir programa/projekata kandidovanih od strane sportskih organizacija.
16. Komisija za odabir korisnika, utvrđivanje iznosa i namjene sredstava o svom radu sačinjava zapisnik i dostavlja Ministru prijedlog izbora korisnika, utvrđivanju iznosa i namjene sredstava po Javnom pozivu za sufinansiranje programa/projekata sportskih organizacija.
17. Na osnovu prijedloga Komisije iz stava (16) ovog člana Ministarstvo donosi odluku o odobravanju finansijskih sredstava korisnicima, iznosima i namjeni finansijskih sredstava po Javnom pozivu za sufinansiranje programa/projekata sportskih organizacija na koju saglasnost daje Vlada Tuzlanskog kantona.
18. Sa odabranim korisnicima sredstava iz stava (17) ovog člana Ministarstvo potpisuje pojedinačne ugovore kojima će se regulisati međusobna prava i obaveze, nakon čega se sredstva doznačavaju na transakcijski račun korisnika.

**Član 8.**

**(Podnošenje izvještaja o namjenskom utrošku sredstava)**

1. Korisnici sredstava iz člana 7. stav (17) ove odluke, dostavljaju Ministarstvu narativni i finansijski Izvještaj o namjenskom utrošku sredstava na način i u rokovima koji će se definisati ugovorom iz člana 7. stav (18) ove odluke.
2. Ministarstvo prati realizaciju programa/projekata i kontrolu utroška sredstava dodijeljenih korisnicima.
3. Korisnik koji ne postupi u skladu sa odredbom stava (1) ovog člana ne može ostvariti pravo na dodjelu sredstava za sufinansiranje programa/projekta za narednu godinu.

**Član 9.**

**(Potrebna dokumentacija)**

1. Sportske organizacije koje se prijavljuju na Javni poziv za sufinansiranje programa/projekata sportskih organizacija iz stava (3) člana 7. ove odluke, obavezne su prilikom prijave dostaviti sljedeću dokumentaciju:
2. aplikacijski obrazac za dodjelu sredstava sa potrošačke jedinice 32010002-Tjelesna kultura i sport za 2019. godinu,
3. izjavu o tačnosti svih podataka dostavljenih po prijavi na Javni poziv,
4. obrazac prijedloga projekta/programa isključivo na propisanom obrascu,
5. Izvod iz registra koje vodi Ministarstvo pravosuđa i uprave Tuzlanskog kantona za sportska udruženja, odnosno izvod iz nadležneg suda ukoliko je podnosliac prijave Javna ustanova ili javno preduzeće, ne starije od 3 mjeseca (orginal ili ovjerena fotokopija),
6. Uvjerenje o poreskoj registraciji – identifikacioni broj (original ili ovjerena fotokopija),
7. Bilans stanja i bilans uspjeha za prethodnu godinu sa vidljivim pečatom Finansijsko informatičke Agencije. Za podnosioca prijave koji je registrovan u prethodnoj godini potvrda da nije bilo promjena na računu sa pečatom Finansijsko informatičke Agencije (ovjerena fotkopija),
8. ugovor sa poslovnom bankom o otvorenom transakcijskom računu (fotokopija),
9. potvrda poslovne banke, ne starija od tri mjeseca od dana objave javnog poziva, da račun nije blokiran iz koje se vidi broj transakcijskog računa (orginal ili ovjerena fotkopija),
10. spesimen potpisa lica odgovornih za finansije (original ili ovjerena fotokopija),
11. uvjerenje/potvrdu o urednom izmirenju direktnih poreza, doprinosa za PIO/MIO i doprinosa za zdravstveno osiguranje izdato od Poreske uprave Federacije BiH, ne starije od tri mjeseca od dana podnošenja prijave (original ili ovjerena fotokopija),
12. uvjerenje/potvrdu o urednom izmirenju indirektnih poreza, izdato od Uprave za indirektno oporezivanje, ne starije od 3 mjeseca od dana podnošenja prijave (ukoliko je u sistemu PDV-a). Ukoliko nije u sistemu PDV-a o tome dostavlja izjavu (original ili ovjerena fotokopija),
13. fotokopije ugovora zaključenih imeđu javnih preduzeća, odnosno javnih ustanova i sportskih pravnih lica u kolektivnim sportovima, koji se takmiče u prva dva najviša ranga takmičenja na nivou BiH, a koji se odnose na pružanje usluga korištenja objekata na ime trenažnog procesa (dostavljaju samo javna preduzeća i javne ustanove koji apliciraju sa programom/projektom iz člana 5. stav (1) tačka g) ove odluke).
14. Obrasci propisani tačkama a), b) i c) stava (1) ovog člana biti će dostupni na web stranici Vlade Kantona - http://www.vladatk.gov.ba/) i Ministarstva (www.mksmtk.gov.ba).
15. Sportske organizacije koje imaju zaključen Sporazum o odgođenom plaćanju sa nadležnom poreskom upravom, dužne su prilikom kandidovanja programa/projekta dostaviti ovjerenu fotokopiju zaključenog Sporazuma o odgođenom plaćanju, te odgovarajuće dokaze o izvršavanju Sporazuma na način kako je to istim utvrđeno.
16. Dokumentacija potrebna za apliciranje na Javni poziv za dodjelu sportskih stipendija iz stava (2) člana 7. ove odluke biti će propisana posebnom odlukom o utvrđivanju uslova, kriterija i postupka za dodjelu sportskih stipendija vrhunskim, kvalitetnim i perspektivnim sportistima, koje donosi Ministarstvo.

**Član 10**

**(Preraspodjela neutrošenog iznosa)**

U slučaju da se ne utroše predviđena sredstva po pojedinim namjenama iz člana 3. ove odluke, neutrošeni iznos se može preraspodijeliti za druge namjene utvrđene članom 3. ove odluke, za koje predviđena sredstva eventualno ne budu dovoljna.

**Član 11.**

**(Nedostatak sredstava)**

U slučaju nedostatka sredstava u Budžetu Tuzlanskog kantona za 2019. godinu obustavlja se realizacija dodjele sredstava u potpunosti ili djelimično, srazmjerno nedostajućim sredstvima.

**Član 12.**

**(Stupanje na snagu)**

Ova odluka stupa na snagu danom donošenja i bit će objavljena u „Službenim novinama Tuzlanskog kantona“.

**BOSNA I HERCEGOVINA PREMIJER KANTONA**

**Federacija Bosne i Hercegovina**

**TUZLANSKI KANTON Jakub Suljkanović**

**VLADA**

**Broj:**

**Tuzla**

**OBRAZLOŽENJE**

Odluke o utvrđivanju kriterija, uslova i postupka za raspodjelu sredstava za oblast sporta i tjelesne kulture i sporta za 2019. godinu.

Pravni osnov za donošenje Odluke o utvrđivanju kriterija, uslova i postupka za raspodjelu sredstava za oblast sporta i tjelesne kulture i sporta za 2019. godinu sa potrošačke jedinice 32010002 - Tjelesna kultura i sport, sadržan je u članu 69. tačka 42. Zakona o izvšenju Budžeta Tuzlanskog kantona za 2019. godinu („Službene novine Tuzlanskog kantona“, broj: 3/19 – u daljem tekstu: Zakon).

U skladu sa članom 81. stav (1) Zakona sredstva sa budžetske pozicije 32010002 - Tjelesna kultura i sport, raspoređivat će se u skladu sa kriterijima koje donosi Vlada Kantona na prijedlog resornog ministarstva, po postupku javnog oglašavanja, izuzev dijela sredstava namijenjenih za sufinansiranje stručnih poslova Sportskog saveza Tuzlanskog kantona iz člana 27. stav (1) i (2) Zakona o sportu („Službene novine Tuzlanskog kantona“, br. 8/10, 8/13 i 6/18), dijela sredstava namijenjenih za sufinansiranje poslova Sportskog saveza osoba sa invaliditetom Tuzlanskog kantona iz člana 32a. stav (1) i (2) Zakona o sportu („Službene novine Tuzlanskog kantona“, br. 8/10, 8/13 i 6/18) i dijela sredstava namijenjenih sportskim organizacijama koja se odobravaju po pojedinačnim odlukama resornog ministarstva uz prethodno podnesen zahtjev sportske organizacije.

Sredstva sa budžetske pozicije 32010002 - Tjelesna kultura i sport dodjeljivaće se:

1. Dobavljačima koji će pružati ugovorene i druge posebne usluge po postupku javne nabavke koje provodi Ministarstvo za kulturu, sport i mlade Tuzlanskog kantona (u daljem tekstu: Ministarstvo) i to za pripremu TV emisija o sportu, izradu brošura i drugih informativnih letaka o sportu, za organizaciju stručnih skupova, okruglih stolova, edukacija i drugih događaja vezanih za sport na području Tuzlanskog kantona kao i za nabavku i održavanje softvera kojim se uspostavlja baza podataka svih registrovanih pravnih i fizičkih lica u oblasti sporta na području Tuzlanskog kantona .
2. Vrhunskim, kvalitetnim i perspektivnim sportistima za dodjelu sportskih stipendija i nagrada, putem javnog poziva.
3. Sportskim organizacijama za sufinansiranje i ostvarivanje javnog interesa Tuzlanskog kantona u oblasti tjelesne kulture i sporta koji se odnosi se na cjelokupni sistem sporta Tuzlanskog kantona, a programi/projekti koji će se putem javnog poziva sufinansirati odnose se na sljedeće oblasti:
4. vrhunski sport,
5. kvalitetni sport,
6. sport lica sa invaliditetom,
7. tjelesne aktivnosti i sportske igre koje okupljaju veliki broj djece i omladine, s ciljem pravilnog razvoja i unapređivanja zdravlja,
8. finansiranje nabavke neophodnih sportskih rekvizita, sportske opreme za razvoj školskog sporta i pripremu školskih ekipa za nastup na sportskim takmičenjima i studentske omladine Tuzlanskog kantona,
9. sportski odgoj i obrazovanje,
10. zdravstvenu zaštitu sportista,,
11. organizaciju sportskih manifestacija.
12. Javnim ustanovama i preduzećima u oblasti sporta za sufinansiranje putem javnog poziva programa/projekta koji se odnose na pružanja usluga korištenja objekata na ime trenažnog procesa u oblasti sporta.
13. Sportskim organizacijama na osnovu zahtjeva, u skladu sa kriterijima iz člana 5. ove odluke.

Poštujući odredbu člana 30. stav 1. alineja c) Poslovnika o radu Vlade Tuzlanskog kantona („Službene novine Tuzlanskog kantona“ br: 7/058, 7/07, 11/08 i 16/13), kojom je propisano da uz nacrte, odnosno prijedloge zakona i drugih propisa mora, između ostalog mora biti priloženo i mišljenje Ministarstva finansija, u pogledu finansijskih sredstava potrebnih za izvršenje propisa, ovo Ministarstvo je, aktom broj: 11/1-14-11128/19 od 20.05.2019. godine, Ministarstvu finansija uputilo zahtjev za dostavu mišljenja o raspoloživim finansijskim sredstvima potrebnim za realizaciju prijedloga Odluke o utvrđivanju uslova, kriterija i postupka za raspodjelu sredstava za oblast tjelene kulture i sporta za 2019. godinu. Uz navedeni zahtjev Ministarstvo je, u skladu sa odredbama Pravilnika o proceduri za izradu izjave o fiskalnoj odgovornosti o procjeni zakona, drugih propisa i akata planiranja na budžet („Službene novine Federacije BiH“, br:34/16 i 15/18,), Ministarstvu finansija dostavilo Obrazac Izjave o fisklanoj procjeni IFP-NE, u kojem je istaknuto da realizacija prijedloga Odluke o utvrđivanju uslova, kriterija i postupka za raspodjelu sredstava za oblast tjelesne kulture i sporta za 2019. godinu neće zahtjevati dodatna sredstva u Budžetu Tuzlanskog kantona za 2019. godinu.

Ministarstvo finansija Tuzlanskog kantona dostavilo je akt broj: 07/1-14-11735/19 od 27.05.2019. godine, u kome je istaknut stav ovog ministarstva na prijedlog Odluke o utvrđivanju uslova, kriterija i postupka za raspodjelu sredstava za oblast tjelene kulture i sporta za 2019. godinu, odnosno mišljenje da navedeni prijedlog odluke ne zahtjeva dodatna sredstva u Budžetu Tuzlanskog kantona za 2019. godinu te da isti može ići u dalju proceduru usvajanja.

Uzimajući u obzir navedeno, Ministarstvo predlaže da Vlada Tuzlanskog kantona, donese Odluku o utvrđivanju uslova, kriterija i postupka za raspodjelu sredstava za oblast tjelesne kulture i sporta za 2019. godinu.

**MINISTARSTVO ZA KULTURU, SPORT I MLADE TUZLANSKOG KANTONA**